10)

4i straipsnis iš dalies keičiamas taip: a) 1 dalies d punktas pakeičiamas taip: „d) tiesiogiai ar netiesiogiai nuo 2023 m. rugsėjo 30 d. importuoti į Sąjungą arba pirkti geležies ir plieno produktus, išvardytus Reglamento (ES) Nr. 833/2014 XVII priede, jei jie perdirbti trečiojoje valstybėje inkorporuojant į juos Rusijos kilmės geležies ir plieno produktus, išvardytus Reglamento (ES) Nr. 833/2014 XVII priede. Reglamento (ES) Nr. 833/2014 XVII priede išvardytų produktų, perdirbtų trečiojoje valstybėje inkorporuojant Rusijos kilmės plieno produktus, klasifikuojamus KN 7207 11 arba 7207 12 10 pozicijose, atveju šis draudimas taikomas nuo 2024 m. balandžio 1 d. KN 7207 11 pozicijos atveju ir nuo 2024 m. spalio 1 d.7207 12 10 pozicijos atveju;“; b) 1 dalis papildoma šiuo punktu: „e) tiesiogiai ar netiesiogiai teikti techninę pagalbą, tarpininkavimo paslaugas, finansavimą ar finansinę paramą, įskaitant išvestines finansines priemones, taip pat draudimo ir perdraudimo paslaugas, susijusius su a, b, c ir d punktuose nurodytais draudimais.“; c) 2 dalis pakeičiama taip: „2. Kiek tai susiję su Reglamento (ES) Nr. 833/2014 XVII priedo A dalyje išvardytomis prekėmis ir nepaisant to, kad jos išvardytos to paties priedo B dalyje, 1 dalyje nustatyti draudimai netaikomi sutarčių, sudarytų iki 2022 m. kovo 16 d., arba papildomų sutarčių, būtinų tokioms sutartims įvykdyti, vykdymui iki 2022 m. birželio 17 d.“; d) papildoma šiomis dalimis: „3. Kiek tai susiję su Reglamento (ES) Nr. 833/2014 XVII priedo B dalyje išvardytomis prekėmis, kurios neišvardytos to priedo A dalyje, nedarant poveikio 4 daliai, 1 dalyje nustatyti draudimai netaikomi sutarčių, sudarytų anksčiau nei 2022 m. spalio 7 d., arba papildomų sutarčių, būtinų tokioms sutartims įvykdyti, vykdymui iki 2023 m. sausio 8 d. Ši nuostata netaikoma prekėms, klasifikuojamoms KN 7207 11 ir 7207 12 10 pozicijose, kurioms taikomos 4 ir 5 dalys. 4. 1 dalies a, b, c ir e punktuose nustatyti draudimai netaikomi prekių, klasifikuojamų KN 7207 12 10 pozicijoje, toliau nurodytų kiekių importui, įsigijimui ar transportavimui arba susijusios techninės pagalbos ar finansinės paramos teikimui: a) 3 747 905 metrinių tonų 2022 m. spalio 7 d.–2023 m. rugsėjo 30 d.; b) 3 747 905 metrinių tonų 2023 m. spalio 1 d.–2024 m. rugsėjo 30 d. 5. 1 dalyje nustatyti draudimai netaikomi prekių, klasifikuojamų KN 7207 11 pozicijoje, toliau nurodytų kiekių importui, įsigijimui ar transportavimui arba susijusios techninės pagalbos ar finansinės paramos teikimui: a) 487 202 metrinių tonų 2022 m. spalio 7 d.–2023 m. rugsėjo 30 d.; b) 85 260 metrinių tonų 2023 m. spalio 1 d.–2023 m. gruodžio 31 d.; c) 48 720 metrinių tonų 2024 m. sausio 1 d.–2024 m. kovo 31 d. 6. Komisija ir valstybės narės 4 ir 5 dalyse nurodytas importo kiekio kvotas valdo pagal Komisijos įgyvendinimo reglamento (ES) 2015/2447 (*) 49–54 straipsniuose numatytą tarifinių kvotų valdymo sistemą. 7. Nukrypstant nuo 1 dalies, kompetentingos institucijos gali leisti, tokiomis sąlygomis, kurias jos laiko tinkamomis, pirkti, importuoti arba perduoti Reglamento (ES) Nr. 833/2014 XVII priede išvardytas prekes, nustačiusios, kad tai būtina civilinių branduolinių pajėgumų sukūrimui, eksploatavimui, techninei priežiūrai, branduolinio kuro tiekimui bei pakartotiniam apdorojimui ir tokių pajėgumų saugai, taip pat civilinių branduolinių įrenginių užbaigimui reikalingai tolesnei projektavimo, statybos ir perdavimo eksploatuoti veiklai, medžiagų pirmtakų, skirtų medicininių radioaktyviųjų izotopų gamybai ir panašiems medicinos tikslams, aplinkos radiacijos stebėsenai būtinų technologijų tiekimui ir bendradarbiavimui civiliniais branduoliniais klausimais, visų pirma mokslinių tyrimų ir plėtros srityje. 8. Apie leidimus, suteiktus pagal 7 dalį, atitinkama valstybė narė informuoja kitas valstybes nares ir Komisiją per dvi savaites nuo leidimo suteikimo. (*) 2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).“;"